Մարջերի Շարփ

**Կլարա Մարջերի Մելիտա Շարփ** (անգլերեն՝ *Clara Margery Melita Sharp.* ), անգլիացի կին գրող, մեծահասակների համար 25, մանուկների համար 14 վեպերի, չորս պիեսի, երկու առեղծված-երկի և բազմաթիվ պատմվածքների հեղինակ: Նրա ամենահայտնի ստեղծագործությունը միսս Բիանկա անունով հերոս մկնիկի ու նրա գործընկեր Բեռնարդի մասին պատմող *«Փրկարարները»* մատենաշարն է, որի հիման վրա հետագայում Ուոլթի Disney Productions կինոստուդիայում նկարահանվել են *[[Փրկարարները|«Փրկարարները»]]* (1977) մուլտիպլիկացիոն գեղարվեստական ֆիլմը և դրա շարունակությունը հանդիսացող *[[Փրկարարներն Ավստրալիայում]]*» մուլտֆիլմը (1990 թ.):

## Կենսագրություն
Շարփը ծնվել է Անգլիայի Ուիլթշիր կոմսության Սոլսբերի շրջանում, ուր հյուսիսային Յորքշիրից տեղափոխվել էր նրանց ընտանիքը: Նա իր մանկության մի մասն անցկացրել է Մալթայում. այդ շրջանը հետագայում պատկերել է իր *«Արևը Կարիճում»* վեպում:  1914 թվականին Շարփը վերադարձել է Բրիտանիա և սովորել Streatham ավագ դպրոցում, որից հետո ֆրանսերեն է ուսումնասիրել Լոնդոնի համալսարանի Բեդֆորդ քոլեջում: Այնուհետև նա մեկ տարի արվեստ է ուսումնասիրել Վեսթմինսթերի արվեստի դպրոցում: Սովորելու ընթացքում նա անդամագրվել է Բրիտանական համալսարանի կանանց բանավիճող թիմին և այդ թիմի կազմում, լինելով առաջիններից մեկը, հանդես է եկել ԱՄՆ-ում:

*Punch* ամսագիրը սկսել է  Շարփի պատմվածքները տպագրել, երբ նա 21 տարեկան էր: Նա գրել է նաև ամերիկյան և բրիտանական մի շարք այլ ամսագրերի համար, որոնց թվում էին *[[Harper's Bazaar]]-ը, Ladies' Home Journal-ը* և *Good Housekeeping-ը*: Իր առաջին վեպը՝ *«Ռոդոդենդրոնե կարկանդակ»-ը, Շարփը* գրել է ընդամենը մեկ ամսում և լույս ընծայել 1930 թվականին:

1938 թվականին նա ամուսնացել է ավիացիոն ինժեներ մայոր Ջեֆրի Քասլի հետ։ Երկրորդ համաշխարհային պատերազմի տարիներին երեք տարի աշխատել է որպես բանակային կրթության դասախոս: Այդ ընթացքում միաժամանակ գրել է *Քլունի Բրաուն* վեպը, նաև աշխատել *Britannia Mews-ի* վրա, որտեղ նկարագրել է Լոնդոնի ռմբակոծությունը:

1940 թվականին նրա յոթերորդ՝ *«Մշկընկույզի ծառը»  վեպի հիման վրա գրված *«Սպասող տիկինը»* պիեսը բեմադրվել է [[Բրոդվեյ (թատրոն, 53-րդ փողոց)|Բրոդվեյ]]ի թատրոնում, 1948 թվականին էլ էկրանավորվել է, ներկայացվել որպես [[հոլիվուդ]]յան *«Ջուլիան սխալ է վարվում»* ֆիլմ, որտեղ գլխավոր դերերում հանդես են եկել [[Գրիր Գարսոն]]ը և Ուոլթեր Փիջոնը: Շարփի ամենահայտնի վեպերից մեկի՝ *Քլունի Բրաուն-ի* հիման վրա 1946 թվականին [[Էռնստ Լյուբիչ]]ը Հոլիվուդում նկարահանել է ֆիլմ, որտեղ գլխավոր դերում հանդես է եկել [[Օսկար|«Օսկար» մրցանակի]] դափնեկիր [[Ջենիֆեր Ջոնս]]ը: 1946 թվականին *Britannia Mews* վեպի իրավունքները գնվել են  [[20th Century Studios|20th Century Fox-]] ի կողմից, և այն որպես *The Forbidden Street / Արգելված փողոցը* վերնագրով ֆիլմ՝ էկրան է բարձրացել 1949 թվականին։ 1963 թվականին նկարահանված *«Տխրահռչակ տանտիրուհին* » ֆիլմն էլ հիմնված է նրա 1956 թվականի «Տխրահռչակ վարձակալը» պատմվածքի վրա։

1959 թվականին Շարփը հրատարակեց *«Փրկարարները»*, որը թեև գրված էր մեծահասակների համար, մեծ տարածում գտավ երեխաների շրջանում: Գրողը շարունակեց շարքը ևս ութ գրքերով, *որոնք* նկարազարդված էին համբավված, հեղինակավոր պատկերազարդող նկարչի՝ Գարթ Ուիլյամսի կողմից:: 1977 թվականին Walt Disney Productions-ը թողարկեց *«Փրկարարները»* անիմացիոն գեղարվեստական ֆիլմը, որն արժանացավ քննադատների բարձր գնահատանքին և ունեցավ ֆինանսական հաջողություն: Դրան 1990 թվականին հաջորդեց շարունակությունը՝ *Փրկարարներն Ավստրալիայում -ը*:

Շարփը մահացել է1991 թվականի մարտի 14-ին Սաֆոլք կոմսության Ալդեբուրգ քաղաքում: Մեծահասակների համար նախատեսված նրա բոլոր գրքերը, բացառությամբ *«Սիրո աչքը»* գրքի, 2008 թվականին հանվեցին  տպագրությունից, սակայն 2016 թվականին  նրա տասը վեպեր վերահրատարակվեցին Kindle-ի կողմից։

== Ընտրված երկեր ==
=== Մեծահասակների համար գրված վեպեր ===


* *Rhododendron Pie* (1930) 
* *Fanfare for Tin Trumpets* (1932) 
* *The Nymph and The Nobleman* (1932) 
* *The Flowering Thorn* (1934) 
* *Sophy Cassmajor* (1934) 
* *Four Gardens* (1935) 
* *The Nutmeg Tree* (1937), էկրան է բարձրացել որպես ֆիլմ՝ *Ջուլիան վատ է վարվել* / *Julia Misbehaves* վերնագրով
* *Harlequin House* (1939) 
* *The Stone of Chastity* (1940) 
* *Three Companion Pieces* (1941) – բովանդակում է *Sophy Cassmajor*, *The Tigress on the Hearth* և *The Nymph and the Nobleman* ստեղծագործությունները
* *Cluny Brown* (1944), էկրան է բարձրացել որպես ֆիլմ՝ այդ նույն վերնագրով
* *Britannia Mews* (1946), էկրան է բարձրացել որպես ֆիլմ *Արգելված փողոցը / The Forbidden Street* վերնագրով
* *The Foolish Gentlewoman* (1948) 
* *Lise Lillywhite* (1951) 
* *The Gipsy in the Parlour* (1954)
* *The Tigress on the Hearth* (1955)
* *The Eye of Love* (1957) – *Մարթա* եռագրության I մասը
* *Something Light* (1960)
* *Martha in Paris* (1962) – *Մարթա* եռագրության II մասը
* *Martha, Eric and George* (1964) – *Մարթա* եռագրության III մասը
* *The Sun in Scorpio* (1965) 
* *In Pious Memory* (1967) 
* *Rosa* (1969) 
* *The Innocents* (1972) 
* *The Lost Chapel Picnic and Other Stories* (1973) 
* *The Faithful Servants* (1975) 
* *Summer Visits* (1977)

 

=== Անխոս վեպեր ===
* *Մելիսանդա* / *Melisande*. Little Brown & Co, USA; 1960

=== Մանկական վեպեր ===
* *Lost at the Fair / Տոնավաճառում կորած*  (1965)
* *The Magical Cockatoo / Կախարդական կակադու* (1974)
* *The Children Door Door* (1974)

==== Փրկարարները շարքը ====
# *The Rescuers / Փրկարարները* (1959)
# *Miss Bianca / Միսս Բիանկա* (1962)
# *The Turret* (1963)
# *Miss Bianca in the Salt Mines / Միսս Բիանկան աղի հանքերում* (1966)
# *Miss Bianca in the Orient / Միսս Բիանկան Արևելքում* (1970)
# *Miss Bianca in the Antarctic / Միսս Բիանկան Անտարկտիդայում* (1971)
# *Miss Bianca and the Bridesmaid / Միսս Բիանկան և հարսնաքույրը* (1972)
# *Bernard the Brave / Բերնարդ Խիզախը* (1977)
# *Bernard into Battle / Բերնարդը ճակատամարտում* (1978)

=== Այլ ===
* «Տխրահռչակ վարձակալը» (1956), կարճ պատմվածք, որի վրա հիման վրա  է նկարահանվել *«Տխրահռչակ տանտիրուհին»'' ֆիլմը։

## Ծանոթագրություններ

## Արտաքին հղումներ
* 

Կատեգորիա:1905 ծնունդներ
Կատեգորիա:1991 մահեր
Կատեգորիա:20-րդ դարի անգլիացի վիպասաններ
Կատեգորիա:20-րդ դարի բրիտանացի կին գրողներ
Կատեգորիա:Անգլիացի գրողներ
Կատեգորիա:Անգլիացի կին գրողներ
Կատեգորիա:Անգլիացի կին վիպասաններ
Կատեգորիա:Անգլիացի մանկագիրներ
Կատեգորիա:Բրիտանացի մանկագիրներ